VIIENDA KOOSSEISU

OTSUS

Haapsalu,			30. juuni 2006 nr 64

Detailplaneeringu kehtestamine
(Ranna tee 2, Haapsalu)

Detailplaneering (Ranna tee 2 krundi detailplaneering algatati Haapsalu Linnavalitsuse 11.04.2006 korraldusega nr 278. Planeeringu eesmärgiks on olemasoleval AS-le Heal kuuluval krundil vähendada ranna ja kalda ehituskeeluvööndit 35 meetrile, et ehitada tervisekeskuse juurde välibassein. Planeering võeti vastu Haapsalu Linnavalitsuse 28.04.2006 korraldusega nr 338 ja avalik väljapanek toimus ajavahemikul 25.04 kuni 08.05.2006. Keskkonnaminister on nõustunud ehituskeeluala vähendamisega (kiri nr 16-6/5507). Juhindudes planeerimisseaduse § 24 lg 3, § 25 lg 4 ja 5, § 26 lg 1 ja 2, kohaliku omavalitsuse korralduse seaduse § 6 lg 1, § 22 lg 1 p 33, § 23, Haapsalu põhimääruse § 12 lg 1 p 34, § 62, ning haldusmenetluse seadusest, Haapsalu Linnavolikogu otsustab:

1.	Kehtestada Ranna tee 2 krundi detailplaneering Haapsalus (joonis lisatud).

2.	Linnavolikogu kantseleil teha otsus teatavaks AS-le Heal (Ranna tee 2, Haapsalu) otsuse koopia saatmisega posti teel ning Haapsalu Linnavalitsuse linnaarhitektile, kellel saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale ja koos planeeringu projektiga Maa-ameti Lääne katastribüroole (Ehte 9, 90509 Haapsalu).

3.	Linnavolikogu kantseleil koos linnaarhitektiga avaldada ühe kuu jooksul peale otsuse jõustumist teade detailplaneeringu kehtestamise kohta ajalehes Lääne Elu.

4.	Otsus jõustub teatavakstegemisest.

Arder Väli
Volikogu esimees